open-index/open-wikipedia-markdown huggingface dataset:
சங்கம், பௌத்தம்

**சங்கம்** (Sangha),) என்பது பாளி மற்றும் சமசுகிருதச் சொல் ஆகும். பௌத்த சமயத்தில் சங்கம் என்பதற்கு  பிக்குகள் பௌத்த மெய்யியலை மறு ஆய்வு செய்தவதற்கும் மற்றும்  வாழ்வியல் முறைகளை ஒழுங்குபடுத்த ஒன்று கூடும் இடமாகும்.

ஞானத்தின் நான்கு நிலைகளில் ஒன்றையோ அல்லது அனைத்தையோ அடைய விரும்பும் பிக்குகள் அல்லது பிக்குணிகள் அல்லாத பௌத்த சமயத்தை பின்பற்றும் மக்களை உபாசகர்கள் என்பர். 
தேரவாத பௌத்தம்,  உபாசகர்களை, சங்கத்தின் அங்கமாக கருதுவதில்லை.

## சங்கத்தின் பணிகள்
பௌத்த சமயத்தை பின்பற்றும் அனைவரையும் சங்கத்தின் உறுப்பினர்கள் என மகாயான பௌத்தம் கூறுகிறது. ஆனால் தேரவாத பௌத்தமோ, பௌத்த சமயத்தை பின்பற்றும், பிக்குகள் அல்லது பிக்குணிகள் அல்லாத பௌத்த சமூகத்தினரை **பரிசத்** என்று குறிப்பிடுகிறது. 
பாளி மொழியானது, சங்கம் என்பதற்கு *மேலோர் கூடுமிடம்* என்று குறிப்பிடுகிறது.  

புத்தம் மற்றும் தர்மத்திற்கு அடுத்ததான சங்கம், பௌத்த சமயத்தின் சாத்திரமான திரிபிடகத்தின் மூன்றாவதாகும். . 

 
 

சங்கம் என்ற அமைப்பு முதன் முதலில் கௌதம புத்தர் கிமு 5ம் நூற்றாண்டில் நிறுவினார். சங்கத்தில் பயிலும் பிக்குகள் மற்றும் பிக்குணிகள், உலக ஈடுபாடுகளிலிருந்து விலகி, எப்பொறுப்பும்,  கட்டுப்பாடுகள் இன்றி, முழுநேரம்  உயர் ஒழுக்கத்துடன் புத்தத்தன்மை அடைவதற்கு பயிற்சி புரியும் இடமாக இருந்தது.   
சாதாரன உலகியல் வாழ்வு வாழும் பௌத்த சமூகத்தவர்களுக்கு, சங்கம் எனும் அமைப்பு புத்தரின் அறவுரைகளை எடுத்துக் கூறவும், ஆன்மீக உதவிக்கும் பெரும் பங்காற்றுகிறது.

வரலாற்று காலத்தில் பௌத்த சமயத்தை மக்களிடையே பரப்பவும், வழிபாட்டுத் தலமாகவும், கல்விக் கூடமாகவும் சங்கம் செயல்பட்டது. மேலும்  பிக்குகள் மற்றும் பிக்குணிகள் பௌத்த சாத்திரங்கள் பயிலவும், ஜெபம், தவம், தியானம் செய்யும் இடமாகவும் சங்கம் அமைந்தது.

## பன்னாட்டு பௌத்த கூடுகைகள்
* முதலாம் பௌத்த சங்கம்
* இரண்டாம் பௌத்த சங்கம்
* மூன்றாம் பௌத்த சங்கம்
*  நான்காம் பௌத்த சங்கம்
* ஐந்தாம் பௌத்த சங்கம்
* ஆறாம் பௌத்த சங்கம்
## இதனையும் காண்க
* சத்சங்கம்
## மேற்கோள்கள்

## ஆதார நூற்பட்டியல்
* 

## வெளி இணைப்புகள்
*"The Bhikkhus' Rules, A Guide for Laypeople" by Bhikkhu Ariyesako. 
*"Duties of the Sangha" by Ajaan Lee Dhammadharo
*Jealousy among the Sangha  quoting from Jeremy Haywards book on Chögyam Trungpa Rinpoche *Warrior-King of Shambhala: Remembering Chögyam Trungpa*.

பகுப்பு:பௌத்தம்
கூகுள் தேஸ்

**கூகுள் தேஸ்** என்பது இந்தியாவில் செல்லிடத் தொலைபேசி மூலம் பணம் செலுத்தும் வாடிக்கையாளர்களை கவரும் வகையில் கூகுள் நிறுவனத்தால் வெளியிடப்பட்டுள்ள ஒரு மென்பொருள் ஆகும். 
28 ஆகஸ்ட், 2018 முதல் இது கூகுள் பே என்று அழைக்கப்படுகிறது.
இது இந்தியத் தேசிய கொடுக்கல்கள் நிறுவனத்தால் உருவாக்கப்பட்ட ஒருமித்த கொடுக்கல் இணைப்பிடைமுக முறையில் செயல்படுகிறது.

## சான்றுகள்


பகுப்பு:கூகுள் மென்பொருள்
பகுப்பு:கூகுள்
பகுப்பு:செயலிகள்
நான்கு உயர்ந்த உண்மைகள்

**நான்கு உயர்ந்த உண்மைகள்**, கௌதம புத்தர் தனது சீடர்களுக்கு அருளியதாகும். 

மனிதர்கள் மனநிறைவான வாழ்க்கையை வகுத்துக் கொள்ள, புத்தர் அருளியதே நான்கு உயர்ந்த உண்மைகள் ஆகும். அவைகள்: 

# துக்கம்: பிறப்பு, நோய், முதுமை, இறப்பு மற்றும் பசி மனிதர்களால் தவிர்க்க இயலாத துன்பங்கள். மேலும்  பகை, கொலை, வெகுளி, இழப்பு, மயக்கம் போன்றவைகளையும் மனிதருக்குத் துன்பத்தைத்  தருபவைகள்.
# ஆசை / பற்று: துன்பத்துக்கான காரணம் ஆசை அல்லது பற்று.
# துன்பம் நீக்கல்: ஆசையை விட்டுவிடுவதுவே துன்பத்தை நீக்கும் முறைமை.
#  எட்டு நெறிகள்: துக்கத்தைப் போக்க உதவும் எட்டு வழிமுறைகள்: நல்ல பார்வை, நல்ல எண்ணம், நல்ல பேச்சு, நல்ல நடவடிக்கை, நல்ல வாழ்வாதாரம், நல்ல நினைவாற்றல், நல்ல முயற்சி, நல்ல செறிவு
இந்த நான்கு உண்மைகளை விழிப்புணர்வுடன் அறிந்து, நன்னெறியுடன் வாழ்பவர்களை, அருகத நிலையை அடைந்தவர் என பௌத்தம் கூறுகிறது. 

## மேற்கோள்கள்


## வெளி இணைப்புகள்
*Four Noble Truths

பகுப்பு:பௌத்த மெய்யியல்
இந்திய அரசு பத்திரங்கள் சட்டம் , 2006

**இந்திய அரசு பத்திரங்கள் சட்டம், 2006** என்பது இந்திய நாடாளுமன்றத்தினால்ஏற்படுத்தப்பட்ட ஒரு சட்டமாகும். இந்திய பத்திரச் சந்தைகளின் முனேற்றத்திற்காக இந்திய ரிசர்வ் வங்கியால் உருவாக்கப்பட்டது ஆகும். 

## இவற்றையும் காண்க
இந்தியாவில் வங்கித்தொழில்

## சான்றுகள்


## மேலும் படிக்க

பகுப்பு:இந்தியாவில் வங்கியியல்
பகுப்பு:இந்தியாவில் சட்டம்
பகுப்பு:இந்திய அரசின் சட்டங்கள்
பச்சைக்காலி

**பச்சைக்காலி** (*Common Green Shank*) என்பது ஒரு வகை உள்ளான் ஆகும். இது உள்ளான்களிலேயே உருவில் பெரியது. இந்த உள்ளான் கரையோரப் பறவை வகையினைச் சார்ந்தது. 

## பெயர்கள்
தமிழ்: **பச்சைக்காலி**
ஆங்கிலப்பெயர்: **Common Greenshank**
அறிவியல் பெயர்: ***Tringa nebularia***

## உடலமைப்பு
இதனுடைய உடல் நீளம் 36 செ.மீ. வரை இருக்கும். இது பச்சை நிற அலகினையும் கால்களையும் கொண்டது. உள்ளான்களிலே உருவில் பெரியது. சாம்பல் தோய்ந்த பழுப்பு நிற உடலைக் கொண்ட இதன் தலை, பின் முதுகு, பிட்டம், வால் மார்பு, வயிறு ஆகியன வெண்மை நிறம் கொண்டவை.

## காணப்படும் பகுதிகள், உணவு
இவை குளிர் காலம் தொடங்குவதற்கு முன்பே ஆகஸ்ட் மாதத்தில் வலசை போகத் தொடங்கும். இதனைத் தமிழகம் எங்கும் ஏரி, ஆறு இவற்றின் படுகைகளிலும் கடற்கரைகளிலும் காணலாம். தனித்தும் மூன்று முதல் ஐந்து வரையான சிறு குழுவாகவும் நீரில் இறங்கி, நத்தை, நண்டு புழு பூச்சிகள், தவளைக் குஞ்சு ஆகியவற்றை இரையாகத் தேடி உண்ணும். **ட்டீவி, ட்டீவி, ட்டீவி** எனக்குரல் கொடுத்தப்படி எழுந்து பறக்கும்

## இனப்பெருக்கம்
மார்ச் மத்தியில் இனப்பெருக்கம் துவங்கும். இனப்பெருக்க பருவத்திற்குரிய காலத்திற்கான வண்ண நிறங்கள் உடலில் தோன்றத் தொடங்கும். ஏப்ரல் மத்தியில் தொலைதூரம் பறப்பதற்கு தேவையான சக்தியைத்தரும் கொழுப்பு உடலில் சேமிக்கத் தொடங்க, உடல் பருமனாகத் தோன்றும். அப்போது இவை பெருங்கூட்டமாக ஒன்று திரண்டு பறக்கும். இது அமெரிக்க பாடும் பறவை (*தர்டசு பிலாரிசு*) போன்ற மற்றொரு சிற்றினத்தின் பழைய மரக் கூட்டில் 2 முதல் 4 முட்டைகள் வரை இடுகிறது. இந்த முட்டைகள் பொரிக்க சுமார் மூன்று வாரங்கள் ஆகும்.

## நிலை
பரவலாக பச்சைக்காலி காணப்படுகிறது. உலகளாவிய அளவில் பன்னாட்டு இயற்கைப் பாதுகாப்புச் சங்கத்தினால் பச்சைக்காலி அச்சுறுத்தப்பட்ட இனமாக கருதப்படவில்லை. ஆப்பிரிக்க-யூரேசிய புலம்பெயர்ந்த நீர்ப்பறவைகளின் பாதுகாப்பு ஒப்பந்தம் பொருந்தும் இனங்களில் இதுவும் ஒன்றாகும்.

## படங்கள்

Tringa nebularia0.jpg|Juvenile|இளம் உயிரி
Common Greenshank.ogg|மேன்லி மரியா, எஸ் இ, குயின்சுலாந்து, ஆஸ்திரேலியா
Tringa nebularia MHNT.ZOO.2010.11.117.8.jpg


## மேற்கோள்கள்

## வெளி இணைப்புகள்

* (Common) greenshank species text in The Atlas of Southern African Birds
* Ageing and sexing  (PDF; 1.2 MB) by Javier Blasco-Zumeta & Gerd-Michael Heinze
* 
* 
* 
* 
* 
* 

பகுப்பு:உள்ளான்கள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:ஆப்பிரிக்கப் பறவைகள்
பகுப்பு:உருசியப் பறவைகள்
புகைக் கறுப்பு நெடும்பாறைத் தகைவிலான்

**புகைக் கறுப்பு நெடும்பாறைத் தகைவிலான்** (*Dusky Crag-Martin*, *Hirundo concolor*) 13 செ.மீ. புகைப் பழுப்பான இதன் வால் பிற தகைவிலான்களைப் போல நீண்டிராததாக சதுரமாக இருக்கும். மேல் உடம்பை விடமார்பும் வயிறும் பழுப்புக் குறைந்து மெல்லிதான கருப்புக் கோடுகளுடன் காணப்படும்.

## காணப்படும் பகுதிகள், உணவு
மலைகளில் உயர்ந்து நிற்கும் செங்குத்தான பாறைகள், கோட்டைகள், பழங்காலக் கட்டிடங்கள், அணைக்கட்டுச் சுவர்கள் ஆகியவற்றில் இணையாகவோ சிறு குழுவாகவோ அலைந்து பறந்து, பறக்கும் வண்டுகளையும் சிறகுடைய பூச்சிகளையும் பிடித்துத் தின்னும். பறக்கும் போதும் சுவர்கள் மீது அமர்ந்து ஓய்வு கொள்ளும் போதும் *சிட், சிட்,.* என மென்குரலில் கத்தும்.

## இனப்பெருக்கம்
thumb|left|Dusky Crag Martin chicks, Pune, India|பாறை தகைவிலான் குஞ்சுகள் புனே இந்தியா
கூடு கட்டச் சேற்று மண் கிடைக்கும் பருவத்தில் சேற்றைக் கொண்டு குகைகள், தொங்கும் பாறை இடுக்குகள், பால வளைவுகள் ஆகியவற்றில் கூடமைத்து 2 முதல் 4 முட்டைகள் இடும். இமயமலைச் சாரல்களைச் சார்ந்து இனப்பெருக்கம் செய்யும் பாறைத் தகைவிலான் குளிர்காலத்தில் நீலகிரி, கொடைக்கானல் மலைப்பகுதிகளிளுக்கு வலசை வரக்காணலாம்.

## மேற்கோள்கள்

பகுப்பு:தகைவிலான்கள்
பகுப்பு:தமிழ்நாட்டில் காணப்படும் பறவைகள்
பகுப்பு:தெற்காசியப் பறவைகள்
வீட்டுத் தகைவிலான்

**வீட்டுத் தகைவிலான்** (*Pacific swallow*) என்பது தெற்காசியாவிலும் தென் பசிபிக் தீவுகளிலும் காணப்படும் (கிருண்டோ தகிடிகா) தகைவிலா குடும்பத்தில் உள்ள ஒரு சிறிய குருவி வகைச் சிற்றினம் ஆகும். இந்த பறவை கடற்கரையோரங்களுடன் தொடர்புடையது, ஆனால் பெருகிய காடுகள் நிறைந்த மேட்டு நிலங்களிலும் காணப்படும்.  

## துணையினங்களும் பரவலும்
* *கிருண்டோ தகிடிகா தகிடிகா*: சொசைட்டி தீவுகள் (மூரியா மற்றும் தாகித்தி)
* *கிருண்டோ தகிடிகா ஜவானிகா*: அந்தமான் மற்றும் மியான்மர் முதல் இந்தோசீனா, சுண்டாஸ், வாலேசியா, பிலிப்பீன்சு
* *கிருண்டோ தகிடிகா நமியே*: இரியூக்கியூ தீவுகள் மற்றும் தைவான்
* *கிருண்டோ தகிடிகா பிரண்டலிசு*: வடக்கு மற்றும் மேற்கு நியூ கினியா
* *கிருண்டோ தகிடிகா அம்பியன்சு*: நியூ பிரிட்டன் (பிசுமார்க் தீவுக்கூட்டம்)
* *கிருண்டோ தகிடிகா சப்புசுகா*: நியூ அயர்லாந்து முதல் சாலமன்ஸ், நியூ கலிடோனியா, வனுவாட்டு, பிஜி மற்றும் தொங்கா
* *கிருண்டோ தகிடிகா ஆல்பெசென்சு*: தெற்கு மற்றும் கிழக்கு நியூ கினியா

## உடலமைப்பு
இந்தப் பறவை 13 செ. மீ. உடல் நீளம் வரை வளரக்கூடியது. இதன் நெற்றி செம்பழுப்பு நிறத்தில் உடலின் மேற்பகுதி பசுமை தோய்ந்த பளபளக்கும் கருப்பு நிறத்திலும், மேவாய், தொண்டை, மார்பின் மேற்பகுதி ஆகியன செம்பழுப்பு நிறத்திலும், எஞ்சிய வயிறு, வாலடி ஆகியன வெளிர் சாம்பல் நிறத்தில்ம் காணப்படும். சிறிய பிளவுப்பட்ட வால் இறகுடன் காணப்படும்.

## இனப்பெருக்கம்
பசிபிக் தகைவிலான் வெப்பமண்டல தெற்கு ஆசியா மற்றும் தெற்கு பசிபிக் தீவுகளில் இனப்பெருக்கம் செய்கிறது. பசிபிக் தகைவிலான் நேர்த்தியான கோப்பை வடிவ கூட்டை உருவாக்குகிறது. அலகின் மூலம் சேகரிக்கப்பட்ட மண் துகள்களால் இக்கூடு கட்டப்படுகிறது. குன்றின் விளிம்பின் கீழ் அல்லது கட்டிடம், பாலம் அல்லது சுரங்கப்பாதை போன்ற மனிதனால் உருவாக்கப்பட்ட கட்டமைப்புகளில் இக்கூடி அமையும். கூடு மென்மையான பொருட்களை வரிசையாக அடுக்கி கட்டப்படுகிறது. கூட்டில் இரண்டு அல்லது மூன்று முட்டைகள் வரை இடும். இவை காற்றில் வேகமாகப் பறத்து, பறந்து கொண்டிருக்கும் பூச்சிகளை உண்ணவல்லது.

## படங்கள்
Image:H-tahitica.JPG|In Flight|பறக்கும் தருணம்
Image:Hirundo tahitica in flight.JPG|நீர் தெளிக்கும் தருணம்
Image:Hirundo tahitica(9).JPG|கூடு கட்ட சேற்றை எடுக்கும் *வீட்டுத் தகைவிலான்* 
Image:Hirundo tahitica(6).JPG|இணையுடன் *வீட்டுத் தகைவிலான்*

## மேற்கோள்கள்

பகுப்பு:தகைவிலான்கள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:ஆசியப் பறவைகள்
பகுப்பு:தென்கிழக்காசியப் பறவைகள்
பகுப்பு:அமைதிப் பெருங்கடல் பறவைகள்
ரெட்டை வால் குருவி

***ரெட்டை வால் குருவி*** (*Rettai Vaal Kuruvi*) என்பது 1987 ஆம் ஆண்டில் வெளி வந்த தமிழ்த் திரைப்படம் ஆகும். பாலு மகேந்திரா இயக்கிய இந்தப் படத்தில் மோகன்,
ராதிகா சரத்குமார்,  அர்ச்சனா (நடிகை), வி. கே. ராமசாமி முதலியோர் நடித்திருந்தனர்.
மிக்கி அண்ட் மாவுட் என்ற ஆலிவுட் திரைப்படத்தின் தமிழ் வடிவம் ஆகும்.

இளையராஜா இப்படத்திற்கு இசை அமைத்துள்ளார்.

## நடிகர்கள்
* மோகன் (கோபி), 
* அர்ச்சனா (துளசி), 
* ராதிகா (ராதா), 
* வி. கே. ராமசாமி ( எஸ். மார்கபந்து), 
* தேங்காய் சீனிவாசன் (வாசன், துளசியின் தந்தை), 
* செந்தாமரை (துளசியின் மாமா), 
* இளையராஜா
* உசிலைமணி
* பயில்வான் ஆசான் 
* இடிச்சபுளி செல்வராஜ் 
* எஸ் எஸ் ராமன்
* ஜி சந்திரமோகன்
* தசரதன் 
* குமரப்பா 
* பிரணைய மூர்த்தி
* அப்பா வெங்கடாசலம்
* சீதா பாட்டி
* சுசீலா
* வி. ஆர். திலகம்
*

## கதைச்சுருக்கம்
மதராசில் உள்ள நேஷனல் டி.வி. நிலையத்தில் பணி புரிந்து வருகிறான் கோபி (மோகன் (நடிகர்)). கோபியின் நெருங்கிய தோழர் மார்கபந்து (வி. கே. ராமசாமி) ஆவார். கோபியின் அத்தை மகளான துளசியை (அர்ச்சனா (நடிகை)) மணந்திருந்தான். அப்போது, பிரபல பாடகி ராதாவை சந்திக்க நேரிடுகிறது. அவர்களது பழக்கம் நெருக்கமாகி, இருவரும் விரும்பத் துவங்கினர்.

துளசிக்கு தெரியாமல் ராதாவையும் மணமுடித்த கோபி. ஒரே நேரத்தில் இரு குடும்பங்களையும் நடத்துகிறான். இரு மனைவிகளையும் ஒரே சமயத்தில் சமாளிக்கத் தெரியாமல் பல இன்னல்களுக்கு உள்ளாகுகிறான். அவ்வாறாக ஒரு சமயம்,  இரு மனைவிகளும் மருத்துவமனையில் அனுமதிக்கப்படுகிறார்கள். இருவருக்கும் குழந்தையும் பிறந்துவிடுகிறது. இறுதியில், இருத்திருமணம் குறித்து தெரிய வந்ததா? இரு மனைவிகளும் கோபியை ஏற்றுக்கொண்டார்களா? என்பதே மீதிக் கதையாகும்.

## திரைக்குழு
* கதை கௌரி
* பாடல்கள்- கங்கை அமரன், காமராசன், மு. மேத்தா
* பின்னணி குரல்கள் - ஜேசுதாஸ், இளையராஜா, ஜெயச்சந்திரன், சாய்பாபா, பி. சுசீலா, எஸ். ஜானகி, சித்ரா, சுரேந்தர், அனுராதா
* பாடல்கள் ஒலிப்பதிவு- எஸ்பி ராமநாதன்
* வசன ஒலிப்பதிவு - எம் ஜி ராஜசேகர், ராஜன், ஆனந்தன்
* ஒப்பனை - டி எம் ராமச்சந்திரன்
நடனம் - ஜீவா, பவுல்ராஜ், (உதவி) சேகர், சியாமளா

## பாடல்கள்
இத் திரைப்படத்தின் பின்னணி இசை மற்றும் பாடல்களுக்கு இசை அமைத்தவர் இளையராஜா ஆவார். "இராஜ இராஜ சோழன்" எனும் பாடல் கீரவாணி இராகத்திலும், "கண்ணன் வந்து" எனும் பாடல் நடபைரவி இராகத்திலும் அமைக்கப்பட்டன.

## மேற்கோள்கள்

## வெளி இணைப்புகள்
^ Rettai Vaal Kuruvi, IMDb, retrieved 2008-11-17

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பாலு மகேந்திரா இயக்கிய தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
தேசிய நீர்வழிச் சட்டம், 2016

**தேசிய நீர்வழிச் சட்டம், 2016 [[இந்திய நாடாளுமன்றம்|இந்திய நாடாளுமன்றத்தால்]]**  ஏற்படுத்தப்பட்ட சட்டமாகும். 5 மே 2015 அன்று, கப்பல், சாலை போக்குவரத்து மற்றும் நெடுஞ்சாலைகள் அமைச்சர் நிதின் கட்காரியால்  மக்களவையில் (இந்தியா) தாக்கல் செய்யப்பட்டது. இந்தச் சட்டம் 2016 ஏப்ரல் 12 இல் அமலுக்கு வந்தது.

## வரலாறு
தேசிய நீர்வழங்கல் மசோதா, 2015 , கப்பல் போக்குவரத்து, சாலை போக்குவரத்து மற்றும் நெடுஞ்சாலைகள் துறையின் அமைச்சர்  நிதின் கட்காரியால்  மே 5, 2015 ஆம் ஆண்டில் மக்களவையில் (இந்தியா) தாக்கல் செய்யப்பட்டது. இது டிசம்பர் 21,2015 இல் மக்களவையில் நிறைவேற்றப்பட்டது. பின்பு மார்ச் 9,2016 இல் மாநிலங்களவையில்  நிறைவேற்றப்பட்டது.

## விதிகள்
* அரசியலமைப்பின் ஏழாவது அட்டவணை யூனியன் பட்டியலின் 24 ஆம் பிரிவின் கீழ், மத்திய அரசானது, நாடாளுமன்றத்தால் தேசிய நீர்வழிகள் என வகைப்படுத்தப்படும் உள்நாட்டு நீர்வழிகள் மீது கப்பல் மற்றும் நீர் வழிப் போக்குவரத்து தொடர்பான  சட்டங்களை இயற்றலாம்.
* இந்த மசோதாவானது மேலும் 106 நீர் வழிகளை , தேசிய நீர்வழிப் போக்குவரத்தாக கண்டறிந்தது.

## இவற்றையும் காண்க
* Inland Waterways Authority of India
* The Inland Vessels (Amendment) Act, 2007

## சான்றுகள்


__NEWSECTIONLINK__

பகுப்பு:இந்திய நாடாளுமன்றம்
பகுப்பு:2016 இல் இயற்றப்பட்ட சட்டங்கள்
மெத்தயோடைடு

**மெத்தயோடைடு** *(Methiodide)* என்பது ஒரு சேர்மம் மெத்தில் அயோடைடுடன் சேர்வதனால்  உருவாகும் வழிப்பொருட்களைக் குறிக்கும். அமீன்களின் மெத்திலேற்ற வினையின் மூலமாக மெத்தயோடைடுகள் தயாரிக்கப்படுகின்றன.

R3N + CH3I → (CH3)R3N+I−

பொதுவாக இரசாயன அல்லது மருந்தியல் பண்புகளில் மாற்றம் உண்டாக்குவதற்காக மெத்தயோடைடுகள்  தயாரிக்கப்படுகின்றன.
 
எடுத்துக்காட்டுகள்:

1.கோக்கைன் மெத்தயோடைடு

2. பிக்குகுல்லின் மெத்தயோடைடு 

## மேற்கோள்கள்

பகுப்பு:நான்கிணைய அமோனியம் சேர்மங்கள்
சீமா ராவ்

**சீமா ராவ்**  என்பவர்  அதிசயப் பெண் ஆவார். இந்தியாவின் பெண் கமாண்டோ பயிற்சியாளர். 15 ஆயிரத்திற்கும் மேல் கமாண்டோ படை வீரர்களுக்குப் பயிற்சி கொடுத்துள்ளார். இப்பணியில் இவருடைய கணவர் மேஜர் தீபக் ராவ் பங்களிப்புச் செய்கிறார்.  மேலும் சீமா ராவ் 7ஆவது டிகிரி கருப்பு பட்டை பெற்றவர். உலக அமைதிக்கான விருதும் பெற்றவர்.

## பிறப்பும் படிப்பும்

ரமாகாண்ட் சினரி என்ற பேராசிரியர் இவருடைய தந்தை ஆவார். சீமா ராவ் மரபுவழி மருத்துவம் பயின்று மருத்துவர் தகுதி பெற்றார்.  இவர் மேலும் இடர் மேலாண்மையில் எம்பிஏ பட்டம் பெற்றார்.

## சாதனைகள்

இந்திய வான் படை பயிற்சியில் வானத்தில் குட்டிக் கரணம் போட்டு சாகசம் செய்தார். துப்பாக்கி சுடுவதில் வல்லவராகவும், மலை யேறுவதில் திறம் கொண்டவராகவும் மெய்ப்பித்துக் காட்டினார்.  மற்போர் வீரர் என்னும் தகுதியையும் பெற்றார். உலக அழகி மிஸ் இந்தியா என்ற போட்டியிலும் கலந்து கொண்டார்.  புரூஸ் லீ  உருவாக்கிய ஜீத் குணே டோ என்ற மற் பயிற்சிக் கலையிலும் வல்லவராகத் திகழ்கிறார்.

## நூலாசிரியராக

சீமா ராவ் பாதுகாப்புப் பயிற்சிகள் குறித்த  ஒரு கலைக்களஞ்சியத்தை எழுதித் தொகுத்துள்ளார். இந்தத் தொகுப்பு சுவாட், இன்டர்போல் எப். பி.ஐ ஆகிய அமைப்புகளால் பரிந்துரைக்கப் பட்டுள்ளது. இந்நூல் மட்டுமல்லாமல் உலகப் பயங்கரவாதம் பற்றியும் வெற்றிகள் அடைவது குறித்தும்
போரில் சண்டையிடுவது, மற்போர் செய்வது ஆகியன தொடர்பான நூல்களும் எழுதியுள்ளார்.

## விருதுகளும் பாராட்டுகளும்

உலக அமைதி விருது, அமெரிக்க அரசுத் தலைவரின் தன்னார்வலர் சேவை விருது, மலேசியா விருது முதலிய விருதுகளைப் பெற்றுள்ளார். இவை மட்டுமல்லாமல் இந்தியா டுடே,  பெமினா, நியூ உமன், சொசைட்டி போன்ற இதழ்கள் சீமா ராவின் அருஞ்செயல்களைப் பாராட்டிக் கட்டுரைகள் எழுதின.

## மேற்கோள்

பகுப்பு:இந்தியப் படை வீரர்கள்
பகுப்பு:வாழும் மக்கள்
கிழக்கிந்தியா

**''கிழக்கு இந்தியா '' (ஆங்கிலம்: East India)** பீகார், சார்க்கண்ட், மேற்கு வங்காளம், ஒடிசா மற்றும்  அந்தமான் நிக்கோபார் தீவுகள் ஆகியவற்றை உள்ளடக்கிய இந்தியாவின் பகுதியாகும். மேற்கு வங்காளத்தின் தலைநகரம் கொல்கத்தா இப்பகுதியின் பெரிய மாநகரமாகும். பீகார் வட இந்தியாவின் பகுதியாகவும் கருதப்படுகிறது.

## மேலும் பார்க்க
* வட இந்தியா
* ஏழு சகோதரி மாநிலங்கள்
* தென்னிந்தியா
* மேற்கு இந்தியா

## மேற்கோள்கள்

## வெளி இணைப்புகள்

பகுப்பு:இந்தியா
சிராவகர்

**சிராவகர்** அல்லது **சிரமணர்** (Sravaka), பௌத்த மற்றும் சமண சமய சாத்திரங்களில், சமய தரும உபதேசங்களை கேட்பவர்களையும், சமயத்தை பின்பற்றுபவர்களையும் குறிப்பதாகும்.  சில சமயங்களில் பௌத்தத்தில்  குறிப்பிடத்தக்க பிக்குகளையும், பிக்குணிகளையும், உபாசகர்களையும் சிராவகர்கள் என்று அழைப்பர். 
  
## மேற்கோள்கள்


## வெளி இணைப்புகள்

பகுப்பு:சைனம்
பகுப்பு:சமணம்
பகுப்பு:புத்தமதப் பட்டங்கள்
பஞ்ச சீலங்கள்

thumb|வலது|alt=புத்தர் போதித்த ஐந்து நல்லொழுக்கங்களின் ஆங்கில கல்வெட்டு|புத்தர் போதித்த ஐந்து நல்லொழுக்கங்கள்
**பஞ்ச சீலங்கள்** அல்லது **ஐந்து நல்லொழுக்கங்கள்**  (Five Precepts),) பௌத்த சமயத்தைக் கடைபிடிக்கும் இல்லறவாசிகளான ஆண்-பெண் உபாசகர்கள் கடைபிடிக்க வேண்டிய ஐந்து நல்லொழுக்கங்கள்:
* வாழ்க்கையை மனக்கிளர்ச்சியுடன் செலுத்தாமல் இருப்பது.
* தனக்கு கொடுக்கப்படாததை தான்  எடுத்துக் கொள்ளாமல் இருப்பது.
* பாலியல் வன்கொடுமையில் ஈடுபடாமல் இருத்தல்.
* பொய்யான பேச்சிலிருந்து விலகிவிடுதல்
* மது போன்ற போதைப் பொருள்களிலிருந்து விலகி நிற்றல்.

## மேற்கோள்கள்

## வெளி இணைப்புகள்
*The Five Precepts

பகுப்பு:பௌத்த மெய்யியல்
சின்ன பச்சைக்காலி

**சின்ன பச்சைக்காலி** (*Marsh Sandpiper*) என அழைக்கப்படுவது உள்ளான்களில் ஒரு சிற்றினமாகும். இது ஒரு கரையோரப் பறவையாகும்.

## பெயர்கள்
தமிழில்           :**சின்ன பச்சைக்காலி **

ஆங்கிலப்பெயர்   :**Marsh Sandpiper**

அறிவியல் பெயர் :***Tringa stagnatillis***

## உடலமைப்பு
25 செ.மீ. - சாம்பல் பழுப்பு நிற உடல் கொண்ட இதன் முன் நெற்றி, கண்புருவம், தலையின் பக்கங்கள், பின்முதுகு, பிட்டம் ஆகியனவும், மார்பு, வயிறு, வாலடி ஆகியனவும் தூய வெள்ளை நிறங் கொண்டவை.

## காணப்படும் பகுதிகள் ,உணவு
குளிர்காலத்தில் வலசை வரும் இதனைக் குளங்கள், ஏரிகள் ஆகியவற்றின் நீர்ப்பரப்பின் ஓரங்களிலும் நீர்தேங்கி நிற்கும் நெல்வயல்களிலும் பரவலாகக் காணலாம்.  சிறிது உப்பான நீர் தேங்கியுள்ள பகுதிகளில் விரும்பித் திரிவது.  ஆகஸ்ட் இறுதியில் வரத் தொடங்கும் இவை மே முதல் வாரத்தில் திரும்பிவிடும்.  இனப் பெருக்கம் செய்வதில் ஈடுபடாத சில, கோடையிலும் இங்கே தங்கிவிடுகின்றன.  1962இல் கோடியக்கரையில் காலில் வளையம் அணிவிக்கப்பட்ட இரு பறவைகள் 5100 கி.மீ. தொலைவுக்கு அப்பால் ரஷ்யாவில் மீண்டும் பிடிக்கப்பட்டுள்ளன.  தலையும் அலகும் முழுவதும் மூழ்கும்படி நீர் பரப்பில் இறங்கி இரை தேடவும் செய்யும்.  சிறுநத்தை, புழு பூச்சிகள் இதன் முக்கிய உணவு எழுந்து பறக்கும் போது **ச்சீ வீப், ச்சி வீப்** எனக் குரல் கொடுக்கும்.

## படங்கள்
thumb

File:Marsh Sandpiper Tringa stagnatilis by Dr. Raju Kasambe DSCN0321 (1).jpg|thumb|Marsh Sandpiper Tringa stagnatilis by Dr. Raju Kasambe DSCN0321 (1)|சின்ன பச்சைக்காலி
File:Marsh Sandpiper (Tringa stagnatilis) (8079446361).jpg|thumb|Marsh Sandpiper (Tringa stagnatilis) (8079446361)|பறக்கும் சின்ன பச்சைக்காலி
File:Marsh Sandpiper (20027139621).jpg|thumb|Marsh Sandpiper (20027139621)|இரைதேடும் சின்ன பச்சைக்காலி
File:Terek Sandpiper, Little Stint, Marsh Sandpiper, C Redshank W IMG 6891.jpg|thumb|Terek Sandpiper, Little Stint, Marsh Sandpiper, C Redshank W IMG 6891|கூட்டமாக பறக்கும் சின்ன பச்சைக்காலி
Tringa stagnatilis MHNT.ZOO.2010.11.117.19.jpg 


## மேற்கோள்கள்

## வெளி இணைப்புகள்

* Marsh sandpiper species text in The Atlas of Southern African Birds
* 
* 
* 
* 
* 
* 

பகுப்பு:உள்ளான்கள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:ஐரோவாசியப் பறவைகள்
பகுப்பு:ஒன்றிணைக்க வேண்டிய விலங்கியல் கட்டுரைகள்
கிளேர் ஆர்ம்சுட்டிராங்

} || நவம்பர் 30, 1997
|-
| colspan="2" style="font-size: smaller;" |
#   மார்க் ஆர்ம்சுட்டிராங் (வானியலாளர்) அவர்களோடு இணைந்து கண்டுபிடித்தது
|}
**கிளேர் ஆர்ம்சுட்டிராங்** *(Claire Armstrong)*  ஒரு பிரித்தானியப்  பயில்நிலைப் பெண் வானியலாளர் ஆவார். இவர் மீயொளிர் விண்மீன் வெடிப்பு வேட்டையரான மார்க் ஆர்ம்சுட்டிராங் அவர்களின் மனைவியாவார்; இருவரும் இங்கிலாந்தில் உள்ள கெண்டின் உரோல்வெண்டனில் பணிபுரிகின்றனர்.  சிறுகோள் 15967 கிளேர் ஆர்ம்சுட்டிராங் இதைக் கண்டுபிடித்த மார்க் ஆர்ம்சுட்டிராங்கால் தனது மனைவியின் பெயரிடப்பட்டது.

## மேற்கோள்கள்

பகுப்பு:பிரித்தானிய வானியலாளர்கள்
பகுப்பு:பெண் வானியலாளர்கள்
பகுப்பு:சிறுகோள் கண்டுபிடிப்பாளர்கள்
பகுப்பு:வாழும் மக்கள்
டெசு-மார்டின் ஆக்சிசனேற்றம்

**டெசு-மார்டின் ஆக்சிசனேற்றம்** *( Dess–Martin oxidation)* என்பது டெசு-மார்டின் பீரியாடினேன் என்ற வினைப்பொருளைப் பயன்படுத்தி முதனிலை ஆல்ககால்களை ஆல்டிகைடுகளாகவும், இரண்டாம் நிலை ஆல்ககால்களை கீட்டோன்களாகவும் மாற்றுகின்ற கரிம வேதியியல் வினையாகும். அமெரிக்க வேதியியலர்களான டேனியல் பெஞ்சமின் டெசுவும் யேம்சு குல்லன் மார்டினும் கண்டுபிடித்த காரணத்தால் இவ்வினை டெசு-மார்டின் ஆக்சிசனேற்ற வினை என்ற பெயரைப் பெற்றது . இவர்கள் 1983 ஆம் ஆண்டில் பீரியோடினேன் வினைப்பொருளைக் கண்டுபிடித்தனர்.
 
:

தண்ணீரை உபயோகித்து டெசு-மார்டின் ஆக்சிசனேற்ற வினையை முடுக்கிவிடும் முறையை மேயரும் சிகிரீபரும் செய்து காட்டினர் .

## மேற்கோள்கள்

பகுப்பு:கரிம ஆக்சிசனேற்ற வினைகள்
பகுப்பு:பெயர் வினைகள்
ஓதெட்டே பான்சில்கான்

**ஓதெட்டே பான்சில்கான்** *(Odette Bancilhon)* (பிறப்பு: 22 செப்டம்பர் 1908 – 1998) ஒரு பிரெஞ்சு வானியலாளர் ஆவார். இவர் அல்சியர்சு வான்காணகத்தில் 1930 களிலும் 1940 களிலும் செய்த பணியால் புகழ்பெற்றவர். அங்கு இவர் 1333 செவெனோலாஎனும், கல்லால் ஆகிய யூனோமிய சிறுகோளை முதன்மைச் சிறுகோள்பட்டையில் கண்டுபிடித்தார்t.  இவர் தனது வெளியீடுகள் அனைத்தையும் வானியலில் அன்றிருந்த வழக்கப்படி, ஓ.பான்சில்கான் என்ற பெயரில் வெளியிட்டார்.

இவர் பின்னர் தன்னுடன் பணிபுரிந்த  ஆல்பிரெடு சுகிமிடு என்பவரை 1940 களில் மணந்தார். பிறகு, இவர் *ஓ. சுகிமிடு பான்சில்கான்* என வழங்கப்பட்டார்.

இவருடன் பணிபுரிந்த உலூயிசு பாயர் என்பவரால் 1951 இல் கண்டுபிடிக்கப்பட்ட முதன்மைப்பட்டைச் சிறுகோளாகிய 1713 பான்சில்கான், இவரது பெயால் வழங்குகிறது.

## மேற்கோள்கள்
 

பகுப்பு:பிரெஞ்சு வானியலாளர்கள்
பகுப்பு:சிறுகோள் கண்டுபிடிப்பாளர்கள்
பகுப்பு:1908 பிறப்புகள்
பகுப்பு:1998 இறப்புகள்
பகுப்பு:பிரெஞ்சுப் பெண் அறிவியலாளர்கள்
பகுப்பு:பெண் வானியலாளர்கள்
உல்ரிகா பாபியாகோவா

} || திசம்பர் 17, 1998
|-
| 22185 சுதியாவ்னிகா || திசம்பர் 29, 2000
|-
| 22644 மாதெய்பெல் || ஜூலை 27, 1998
|-
|  || திசம்பர் 17, 1998
|-
|  || திசம்பர் December 24, 2000
|-
|  || திசம்பர் December 31, 2000
|-
|  || ஆகத்து 17, 2001
|-
|  || ஆகத்து 19, 2001
|-
|  || ஏப்பிரல் 9, 2000
|-
|  || ஆகத்து 16, 2001
|-
|  || திசம்பர் December 24, 2000
|-
| 123647 தொமாசுகோ || திசம்பர் 31, 2000
|-
|  || ஆகத்து 17, 2001
|-
|  || ஆகத்து 17, 2001
|-
! colspan=2 style="font-weight: normal; text-align: left; padding: 6px;" |  பீட்டர் பிரவேசு அவர்களுடன் இணைந்து  பீட்டர் குசுனிராக்குடன் இணைந்து
|}

**உல்ரிகா பாபியாகோவா** *(Ulrika Babiaková)* (ஏப்பிரல் 3, 1976 -  நவம்பர் 3, 2002) ஒரு சுலோவாக்கிய வானியலாளரும் சிறுகோள் கண்டுபிடிப்பாளரும் ஆவார். இவர் சுலோவாக்கியாவில் உள்ள பான்சுகா சுதியாவ்னிகாவைச் சேர்ந்தவர். இவரைச் சிறுகோள் மையம் தனியாகவும் பிறரோடு இணைந்து 14 சிறுகோள்களை 1998 முதல் 2001 வரையிலான காலத்தில் கண்டுபிடித்தமைக்காகப் பாராட்டியுள்ளது.

இவரது கணவராகிய பீட்டர் குசுனிராக் 2001 இல் கண்டுபிடித்த முதன்மைப்பட்டைச் சிறுகோளான "32531 உல்ரிகா பாபியாகோவா" இவரது பெயரால் 2014 அக்டோபர் 8 இல் பெயரிடப்பட்டுள்ளது ( சி.கோ.மை. சுற்றறிக்கை 90379).

## மேற்கோள்கள்
 

பகுப்பு:1976 பிறப்புகள்
பகுப்பு:2002 இறப்புகள்
பகுப்பு:சிறுகோள் கண்டுபிடிப்பாளர்கள்
பகுப்பு:சிலோவாக்கிய வானியலாளர்கள்
பகுப்பு:பெண் வானியலாளர்கள்
உபாசகர்கள்

**உபாசகர்கள்** (ஆண் பால்), **உபாசகி** (பெண் பால்) பாளி மற்றும் சமசுகிருத மொழிகளில் பௌத்த குருமார்களுக்கும், சீடர்களுக்கும் உதவி செய்பவர்களான எளிய உதவியாளர்களைக் குறிப்பதாகும்.  இல்லறவாசிகளான உபாசகர்கள் சமயச் சாத்திரங்கள் கற்க அவசியமில்லை. உபாசகர் அல்லது உபாசிகள், தங்கள் குருமார்கள் மற்றும் அவரது சீடர்களுக்கு சமைத்த உணவு, துணி முதலியன தானம் அளித்தல்,  தங்குவதற்கான கட்டிடங்கள், குடிசைகள்,  கற்குகைகள் அமைத்து தருதல் போன்ற உதவி செய்வார்கள். உபாசகர்கள் சமயச் சாத்திரங்களைக் கற்க அவசியமில்லை. 
இந்த சமய உதவியாளர்களான உபாசகர்கள் அல்லது உபாசகிகள் பிக்குகள் அல்லது பிக்குணிகள் அல்லர். 

## உபாசகர்களுக்கான பஞ்சசீலம்
உபாசகரகள் பஞ்சசீலங்களை தங்கள் வாழ்க்கையில் கட்டாயம் கடைப்பிடிக்க வேண்டும். அவைகள்:
# நான்  வாழ்க்கையை மனக்கிளர்ச்சியுடன் செலுத்த மாட்டேன். 
# எனக்குக் கொடுக்கப்படாததை நான்  எடுத்துக் கொள்ளமாட்டேன்.
# நான் பாலியல் வன்கொடுமையில் ஈடுபடமாட்டேன். 
# நான் பொய்யான பேச்சிலிருந்து விலகிவிடுவேன்
# நான் போதையிலிருந்து விலகிவிடுவேன்

## இதனையும்  காண்க
* சுஜாதா, பௌத்தம்

## மேற்கோள்கள்

## வெளி இணைப்புகள்

பகுப்பு:புத்தமதப் பட்டங்கள்
கொடிக்கால் வாலாட்டி

**கொடிக்கால் வாலாட்டி** அல்லது வன வாலாட்டி (*Forest Wagtail*)(*டெண்ட்ரோனாந்தசு இண்டிகசு*) என்பது மோடாசிலிடே குடும்பத்தை சார்ந்த வாலாட்டி பறவை சிற்றினமாகும். இது குறிப்பாக காடுகளில் காணப்படும் வளரியல்பு உடையவை ஆகும். இதன் இனப்பெருக்கம் கிழக்கு ஆசியா, இந்தியா, இந்தோனிசியாவில் நடைபெறுகிறது.

## உடலமைப்பு
கொடிக்கால் வாலாட்டியின் உடல் நீளம் சுமார் 17 செ. மீ. ஆகும். உடலின் மேற்பகுதி இடலைப் பழுப்பு நிறத்திலும் கீழ்ப்பகுதி வெளிர் மஞ்சள் தோய்ந்த வெண் நிறத்திலும் காணப்படும். தொண்டையின் கீழ்ப்பகுதியில் பிறை வடிவிலான இரண்டு கருப்புத் திட்டுகளையும் இறக்கைகளில் காணப்படும் இரண்டு வெண்பட்டைகளையும் கொண்டு இதனை அடையாளம் காணலாம்.

## உணவும் இனப்பெருக்கமும்
வன வாலட்டிகள் இனப்பெருக்கம் செய்யும் பகுதிகளாக கிழக்கு ஆசியா, கொரியாவின் சில பகுதிகள், சீனாவின் சில பகுதிகள் (கன்சு, அன்கூய், யுன்னான்) மற்றும் சைபீரியாவின் சில பகுதிகள் உள்ளன. அசாமில்  இனப்பெருக்கம் செய்வதாக கூறப்படுவது ஆய்விற்குட்பட்டதாக உள்ளது. இது குளிர்காலத்தில் ஆசியாவின் வெப்பமான பகுதிகளுக்கு இடம்பெயர்கிறது மேலும் இவை அந்தமான் தீவுகள் வழியாக தென்னிந்தியா, இலங்கையை அடைவதாகக் கூறப்படுகிறது. இது மாலத்தீவு, ஆத்திரேலியாவில் அலைந்து திரிந்ததாக பதிவு செய்யப்பட்டுள்ளது.  இவை தனித்தும், சிறு சிறு குழுக்களாகவும், காடுகளில் ஓடும் சிற்றாறுகளை அடுத்துக் காணப்படுகின்றன. காட்டில் காணப்படும் புழு பூச்சிகளைப் உண்ணுகிறது.

இதன் அசாதாரண இறகுகளும் வாழ்விடத்தையும் தவிர, வன வாலாட்டி இதன் *மோட்டாசில்லா* உறவினர்களிடமிருந்து வேறுபட்டது. இது வாலோடு உடம்பையும் பக்கவாட்டில் அசைக்கும் பழக்கமானது மற்ற வாலாட்டிகளிடமிருந்து (மேலும் கீழும் அசைத்தல்) வேறுபட்டது. 
இதனுடைய சப்பானியப் பெயரான ஜோகோயூரி-செகிரே (=பக்கவாட்டாக-ஆடும் வாலாட்டி) என்பது இந்தப் பழக்கத்தின் அடிப்படையில் உருவாக்கப்பட்டது. இலங்கையில், இவை அடிக்கடி மாட்டுச் சாணத்தில் புழுக்களைத் தேடுவதால், வன வாலாட்டியினை இலங்கையர்கள் *கோமரிட்டா* (சாணம் பரப்புபவர்) என்று அழைக்கின்றனர்.

இரவில் நாணல்புதர்களிடையே கரும்புக் காடுகளிலும் பிற வாலாட்டிகளோடு சேர்ந்து தங்கும்.

## ஓசை

வன வானம்பாடி   ஓர் ஒற்றை-குறிப்பு அழைப்பைக் கொண்டுள்ளது (**பிங்க் பிங்க்**).

## படங்கள்

File:DendronanthusIndicusEgg.jpg|முட்டை வடிவம்
File:LimonidromusIndicusGould.jpg|ஜான் கெளல்ட் வரைந்த படம், ஆசியப் பறவைகள் 
File:Forest Wagtail by Nur Hussein.jpg|வன வாலாட்டி புல்வெளியில்
File:Forest wagtail dandeli.jpg|

## மேற்கோள்கள்

## வெளி இணைப்புகள்

* Photographs and other media 
* ஓசைப் பதிவுகள்

பகுப்பு:முதுகெலும்பிகள்
பகுப்பு:பறவைகள்
பகுப்பு:வாலாட்டிகள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
நெசியா அப்பெல்

**நெசியா எச். அப்பெல்** *(Necia H. Apfel)* (பிறப்பு: ஜூலை 31, 1930) ஓர் அமெரிக்க வானிலையியலாளரும் நூலசிரியரும் கல்வியாளரும் ஆவார்.

## சொந்த வாழ்க்கை

இவர் டப்ட்சு பல்கலைக்கழகத்தில் சிறப்புத் தகைமையுடன் பட்டம் பெற்றுள்ளார். இவர் வடமேற்கு பல்கலைக்கழக இரெட்கிளிப் கல்லூரியில் முதுநிலைப் பட்டக் கல்வியைப் பெற்றார். அப்பெல் சிகாகோ பெருநகரப் பகுதியில் சிறுவருக்கு வானியலில் விரிவுறை ஆற்ரியுள்ளார். இல்லினாயிசுவைச் சார்ந்த எவான்சுட்டனில் அமைந்த தேசிய-உலூயிசு பல்கலைக்கழகத்தில் வானியல் பாடங்கள் பயிற்றுவித்துள்ளார். இவர் இரண்டு கல்லூரி வானியல் நூல்களையும் பத்து சிறுவர் நூல்களையும் எழுதியுள்ளார். இவர் இல்லினாயிசுவில் உள்ள ஐலாந்து பார்க்கில் வாழ்கிறார். இப்போது இவர் பணிவிடை பெற்று, ஐலாந்து பார்க் பொதுநூலக நண்பர்கள் குழுவின் தன்னார்வலராகவும் தலைவராகவும் உள்ளார்.

## நூல்தொகை
**It's All Elementary: From Atoms to the Quantum World of Quarks, Leptons and Gluons*, Lothrop, Lee & Shepard Books (c1985), 
**Nebulae: The Birth and Death of Stars*, Lothrop, Lee & Shepard Books (c1988) 
**கோள்களுக்கான பயணம்*, Clarion Books (c1991), 
**அனைத்தும் சார்புடையனவே: Einstein's Theory of Relativity*, with diagrams by Yukio Kondo, Lothrop, Lee & Shepard Books (c1981), 
**வானியலும் கோளியலும்: இளம் வானியலாருக்கான திட்டங்கள்*, F. Watts (1983)
** ஆர்க்கோவின் இளம் அறிவியலாருக்கான எளிய வானியல் திட்டங்கள்*, Arco Pub (c1984), 
**புடவியின் கட்டமைப்பு*, with J. Allen Hynek, Benjamin/Cummings (1979), 
**ஓரியன், வேட்டைக்காரன்*, Clarion Books (1995), 
**விண்வெளி நிலையம் (First Books)*, F. Watts (1987), 
**நிலாவும் தேட்டமும்: அடிப்படை நூல் (First Books)*, F. Watts (1982), 

## மேற்கோள்கள்

பகுப்பு:வாழும் மக்கள்
பகுப்பு:1930 பிறப்புகள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
அட்ராரிக்கு அமிலம்

**அட்ராரிக் அமிலம்** *(Atraric Acid)* என்பது C10H12O4  என்ற மூலக்கூற்று வாய்ப்பாடு கொண்ட இயற்கையாகத் தோன்றும் பீனாலிக் சேர்மமாகும். எசுத்தர் வகைச் சேர்மமான இதன் ஐயுபிஏசி முறைப் பெயர் 2,4-டை ஐதராக்சி-3,6-டைமெத்தில் பென்சோயேட்டு ஆகும். புருனசு ஆப்ரிக்கானா, எவர்னியா புருனாசுடிரி என்ற தாவரங்களின் வேர்ப்பட்டைகளில் இருந்து இச்சேர்மம் தோன்றுகிறது. இது மனிதர்களில் ஆண்ட்ரோசன் உற்பத்தியைக் கட்டுப்படுத்துகிறது என அறியப்படுகிறது. ஆண்மைச்சுரப்பி மிகைப்பெருக்கம், ஆண்மைச்சுரப்பி புற்று, முகுள மற்றும் முதுகுத் தண்டு நரம்புச்சீரழிவு போன்ற நோய்களுக்கான சிகிச்சையில் அட்ராரிக் அமிலத்தைப் பயன்படுத்த ஆராயப்படுகிறது. 

## மேற்கோள்கள்

### இதர ஆதாரமூலங்கள்
* Fungal Associations - Google Books. p.&nbsp;312.
* Watts' dictionary of chemistry - Henry Watts, Henry Forster Morley, Matthew Moncrieff Pattison Muir - Google Books. p.&nbsp;361.
* Alternative and Complementary Therapies for Cancer: Integrative Approaches ... - Google Books. p.&nbsp;489.
* 

பகுப்பு:மெத்தில் எசுத்தர்கள்
பகுப்பு:சாலிசிலேட்டு எசுத்தர்கள்
அமைலோகெயின்

**அமைலோகெயின்** *(Amylocaine)* C14H21NO2 என்ற மூலக்கூற்று வாய்ப்பாடு கொண்ட ஒரு மயக்க மருந்து வகையாகும். குறிப்பிட்ட பகுதியை மட்டும் உணர்விழக்கச் செய்யும் முதல் செயற்கை மருந்து இதுவாகும். சுடோவெயின் என்ற பெயரில் இம்மருந்துக்கு காப்புரிமை பெறப்பட்டுள்ளது.  எர்னசுட்டு பௌமியோ 1903 ஆம் ஆண்டு பாசுட்டியூர் நிறுவனத்தில் அமைலோகெயினை செயற்கை முறையில் தயாரித்தார் . பெரும்பாலும் இதை முதுகுத்தண்டில் செலுத்தி பயன்படுத்துகின்றனர் .

## மேற்கோள்கள்

பகுப்பு:பென்சோயேட்டுகள்
பகுப்பு:அமீன்கள்
சேங் லியோன்சாங்

**சேங் லியோன்சாங்** *(Zeng Liansong)* என்பவர் டிசம்பர் 17, 1917 முதல் அக்டோபர் 19, 1999 வரையிலான காலகட்டத்தில் வாழ்ந்த ஒரு சீனர் ஆவார். இவர் மக்கள் சீனக் குடியரசின் கொடியை  வடிவமைத்தார் . சீனாவின் கிழக்குக் கடற்கரையோரத்தில் அமைந்துள்ள செயியாங் மாகாணத்தின் வென்சோவ் நகரில் இடம்பெற்றுள்ள ரூய்யின் மாகாண நகரம் இவரது இருப்பிடமாகும் .

1936 ஆம் ஆண்டு நஞ்சிங் தேசிய மத்தியப் பல்கலைக்கழகத்தில் இவர் பொருளியல் துறையினுள் நுழைந்தார் . இரண்டாம் சீன-சப்பானிய போரின்போது இவர் சப்பானியப் படைகளுக்கு எதிரான மோதலில் கலந்து கொண்டார். சாங்காய், மக்கள் சீன அரசியல் ஆலோசனைக் குழுவில் உறுப்பினராகவும் இவர் இருந்தார்.

1999 ஆம் ஆண்டு இவர் இறந்தார் .

## மேற்கோள்கள்

பகுப்பு:1917 பிறப்புகள்
பகுப்பு:1999 இறப்புகள்
பகுப்பு:சீனப் பொருளியலாளர்கள்
என்பு மீள் வடிவமைப்பு

வாழ் நாள் முழுவதும் வன்கூட்டுத் தொகுதியிலிருந்து என்பிழையம் அழிக்கப்பட்டு மீளுருவாக்கப்படும் செயற்பாடு **என்பு மீள் வடிவமைப்பு** (Bone remodelling) எனப்படும். இது சிறுவர்களில் மாத்திரமில்லாமல் வளர்ந்தோரிலும் நடைபெறும். சிறுவர்களில் இச் செயற்பாடு வேகமாக நடைபெறும். உதாரணமாக பிறந்ததிலிருந்து ஒரு வயது வரை 100% என்பிழையமும் மீள் வடிவமைக்கப்படும். எனினும் வளர்ந்தோரில் ஒரு வருடத்துக்கு கிட்டத்தட்ட 10% என்பிழையமே மீள் வடிவமைக்கப்படும்.
இச் செயற்பாடு மூலம் அன்றாட வாழ்வில் மெதுவாக தேய்ந்து போதல், சிறிய வெடிப்புக்களுக்கு உட்படுத்தப்படும் பழைய என்பிழையம் புதிய சேதமில்லாத என்பிழையத்தால் பிரதியீடு செய்யப்படுகின்றது.
என்பு மீள் வடிவமைப்பு காரணமாகவே என்புகளில் ஏற்படும் பெரும் வெடிப்புக்களும் சரி செய்யப்படுகின்றது. என்பு ஓர் உயிருள்ள செயற்திறனுள்ள இழையமாக இருத்தலாலேயே என்பு மீள் வடிவமைப்பு சாத்தியமாகின்றது.
அன்றாடத் தேவைகளுக்கேற்ப என்பு இழையத்தை மாற்றியமைக்கவும் இச் செயற்பாடு முக்கியமானது. தொடர்ச்சியான தகைப்புக்கு உட்படும் போது (அதிக பாரம் தூக்கல்), பழைய பலம் குறைந்த என்பிழையமானது புதிய பலம் மிகுந்த என்பிழையத்தினால் பிரதியீடு செய்யப்படும். இயக்கம் குறைந்த வாழ்க்கை வாழ்வோருக்கும், விண்வெளி வீரர்களுக்கும் என்பு மீதான தகைப்பு குறைவு என்பதால் புதிய என்பிழையம் பலம் குறைந்ததாகக் காணப்படும்.
என்பிழையம் உருவாதலை விட அழிவடைதல் அதிகமானால் எலும்புப்புரை (Osteoporosis) நோய் ஏற்படும். இது பொதுவாக மாதவிடாய்ச் சக்கரம் நிறைவடைந்த வயது முதிர்ந்த பெண்களில் ஏற்படும்.
வளர்ந்தோரில் நேரிய (உயரமாக்கும்) வளர்ச்சி நிறுத்தப்பட்டாலும் என்பு மீள் வடிவமைப்பு வாழ் நாள் முழுவதும் நடைபெறும் என்பது குறிப்பிடத் தக்கதாகும்.

## உடற்றொழிலியல்

என்பு மீள் வடிவமைப்பில் என்பரும்பர்க் கலம் (Osteoblasts), என்புடைக்கும் கலம் (Osteoclasts) எனும் கல வகைகள் பிரதான பங்கெடுக்கின்றன. என்புடைக்கும் கலம் பழைய என்பிழையங்களை அழிக்கும் அதே வேளை, புதிய என்பிழையத்தை என்பரும்பர்க் கலம் உருவாக்கும்.
பரா தைரொய்ட் ஓமோன் (PTH), குறைவான குருதி கல்சியம் செறிவு, விட்டமின் D குறைபாடு என்பன என்பு அழிவடையும் வீதத்துக்குப் பங்களிக்கும்.
வளர்ச்சி ஓமோன் (GH), இலிங்க ஓமோன்கள், அதிக குருதி கல்சியம் செறிவு, கல்சிட்டோனின் ஓமோன், விட்டமின் D (Calciferol) என்பன என்பிழைய உருவாக்கத்துக்குப் பங்களிக்கும். அதிக தகைப்புக்கு உட்படும் இடங்களில் என்பு மீள்வடிவமைப்பு அதிக வீதத்தில் நடைபெறும்.

## இவற்றையும் பார்க்க
* எலும்பு

## மேற்கோள்கள்

பகுப்பு:எலும்புகள்
பகுப்பு:வாதவியல்
கருப்பு புறா

**நீலகிரி காட்டுப் புறா** (*Nilgiri Wood Pigeon*) என்பது மேற்கு தொடர்ச்சி மலையில் காணப்படும் ஒரு பெரிய வகை புறாவகும். இந்த புறா அடர் நிறங்களில் காணப்படுகிறது.

## பெயர்கள்
தமிழில்: நீலகிரி காட்டுப்புறா
ஆங்கிலப் பெயர்: Nilgiri wood Pigeon
விலங்கியல் பெயர்: *கொலம்பா எல்பின்சுடோனி* (*Columba elphinstonii*)

## உடலமைப்பு
நீலகிரி காட்டுப்புறாவின் உடல் நீளம் 42 செ.மீ. வரை இருக்கும். சிவப்பு தோய்ந்த கரும்பழுப்பு நிற உடலுடன், பச்சையும் ஊதாவுமான பளபளப்பு மிதமான தோற்றம் தரும். கழுத்தில் கருப்பும் வெள்ளையுமான சதுரங்கப்பலகை ஒத்த அமைப்பு உண்டு. இளஞ்சிவப்புத் தோய்ந்த சாம்பல் நிற மார்பைக் கொண்டது. நீலகிரி காட்டுபுறாவுடன் மிகவும் குழப்பமடையக்கூடிய மற்றொரு சிற்றினம் மந்திப் புறா ஆகும். ஆனால் மந்திப்புறாவின் கீழ்பகுதி வெளிறி காணப்படும். அலகும் பாதங்களும் சிவப்பு நிறத்தில் உள்ளன.
இந்த சிற்றினம் பரிணாம ரீதியாக இலங்கை மரப்புறா, கொலம்பா தொரிங்டோனி மற்றும் சாம்பல் மரப் புறா, கொலம்பா புல்கிரிகோலிசு ஆகியவற்றுடன் பழைய உலக பேரினத்தில் அடித்தளமாக இருக்கும் ஒரு இனக்கிளையினை உருவாக்குகிறது. இதனுடைய விலங்கிய பெயர், மவுண்ட்சுடுவர்ட் எல்பின்சுடோனை (1779–1859) நினைவுகூருகின்றது.

## பரவல்
நீலகிரி காட்டுப்புறா முக்கியமாக மேற்கு தொடர்ச்சி மலைகளிலும் நீலகிரி மலைகளிலும் காணப்படுகிறது. முக்கியமாக மலைகளில் காணப்பட்டாலும், சில சமயங்களில் மேற்குத் தொடர்ச்சி மலைகளுக்குள் குறைந்த உயர இடங்களிலும் காணப்படுகிறது. பெங்களூருக்கு அருகிலுள்ள பிலிகிரிரங்கன் மலைகள் மற்றும் நந்தி மலைகள் போன்ற தீபகற்பத்தின் உயரமான மலைகளிலும் காணப்படுகின்றன. அடிக்கடி இடம் பெயரும் பழக்கம் உடையது. ஒரு வாரத்தில் ஒரு சோலையில் மிகுந்த எண்ணிக்கையில் காணப்பட்ட இது அடுத்த ஒரு வாரம் ஒன்று கூடக் கண்ணில் படாததாக அளவிற்கு இடம் பெயரும் தன்மையுடையது. **ஹு ஹு** எனத் தொடர்ந்து அடித் தொண்டையில் ஆந்தை போலக் குரலெழுப்பும்.

## உணவு
நீலகிரி, கொடைக்கானல் மலைசார்ந்த பகுதிகளில் பசுமை மாறாக் காடுகள், ஏலத் தோட்டங்களில் நிற்கும் நிழல் தரும் மரங்கள் ஆகியவற்றில் பழங்களைத் தேடித்தின்னும். இவை பெரிய பழங்களை உண்கின்றன. வன மரங்களின் விதைகளை பரப்புவதில் இவை முக்கியப் பங்கு வகிக்கின்றன. அவ்வப்போது தரையில் உள்ள உதிர்ந்த பழங்களைப் பொறுக்கவும் சிறு நத்தைகளைப் பிடித்துத் தின்னவும் தரைக்கு இறங்கும். இவை கனிம ஊட்டச்சத்துக்களை வழங்கக்கூடிய அல்லது செரிமானத்திற்கு உதவும் மண்ணை உட்கொள்வதாகப் ஆய்வுகள் தெரிவிக்கின்றன.

## இனப்பெருக்கம்
மார்ச் முதல் சூலை வரை பசும் சோலைகளில் உள்ள மரங்களில் குச்சிகளால் தட்டுப்போலக் கூடமைந்து ஒரே ஒரு முட்டையிடும். 

## வெளி இணைப்புகள்

* Photos and videos
## மேற்கோள்கள்

பகுப்பு:புறாக்கள்
பகுப்பு:தமிழ்நாட்டில் காணப்படும் பறவைகள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தென்னிந்தியப் பறவைகள்
குஞ்ஞாலி மரைக்காயர்

வலது|thumb|771x771px|இந்திய கடற்படையால் அமைக்கப்பட்ட குஞ்ஞாலி மரைகாயர் நினைவுத்தூண் இடம்:கோட்டக்கல், வடகறா,கேரளம்
thumb|300x300px|குஞ்ஞாலி மரைக்காயர்களின் மூதாதையர்  இல்லம் ,தற்போது அருங்காட்சியகம்
**குஞ்ஞாலி மரைக்காயர்** என்பது கோழிக்கோட்டு சாமுத்ரி மன்னனின் கடற்படைத் தலைவர்களுக்கு வழங்கப்பட்ட பட்டப் பெயர். நால்வர் குஞ்ஞாலி மரைக்காயர் பதவி வகித்திருந்தனர்.  பதினாறாம் நூற்றாண்டுகளில் இவர்கள் போர்த்துகீசியர்களுக்கு எதிராக 1502 இல் தொடங்கி 1600கள் வரை சாமரின் கடற்படையில் சிறப்பாக போர் புரிந்தனர். 
## பட்டம்

குஞ்சாலிகளுக்கான பட்டங்கள் சாமரின் மன்னர்களால் வழங்கப்பட்டன. மரக்கலம் என்ற வார்த்தையை தழுவி மரைக்காயர் என அழைக்கப்பட்டனர்.

கீழே குஞ்ஞாலி மரைக்காயர்கள் பதவி வகித்த காலமும் அவர்களின் இயற்பெயரும் தரப்பட்டுள்ளது.

அரபு முசுலீம்கள் தனி ஆதிக்கம் செலுத்தி வந்த மலையாளக் கடலில் போர்ச்சுக்கீசியர் வணிகஞ் செய்ய வந்தனர். இது அரபு முசுலீம்களுக்குப் பிடிக்கவில்லை. முதலில் கொச்சி மன்னனும் போர்ச்சுகீசியர்களை எதிர்த்தான். நாலாம் குஞ்ஞாலி போர்ச்சுக்கீசியர்களை எதிர்த்துப் போரிட்டார். ஆனால், குஞ்ஞாலி அரசைக் கைப்பற்ற முயற்சிப்பதாக மன்னனிடம் கூறி மன்னனோடு இணைந்து நான்காம் குஞ்ஞாலியைத் தோற்கடித்தனர். 

பகுப்பு:கேரள வரலாறு
பகுப்பு:இந்திய முஸ்லிம்கள்
பகுப்பு:மலையாள மக்கள்
உரிமைக்கான பரிசு

**உரிமைக்கான பரிசு** (Prize For Freedom) 1985 முதல் சர்வதேச தாராண்மை அமைப்பால் ஆண்டுதோறும் வழங்கப்படுகிறது. இது மனித உரிமை மற்றும் அரசியல் விடுதலைக்குப் பங்காற்றியவர்களுக்கு வழங்கப்படும் உயரிய விருதாகும்.

## விருது

## மேற்கோள்
* உரிமைக்கான பரிசு 
* Aliaksandr Milinkevich 

பகுப்பு:மனித உரிமை பரிசுகள்
பகுப்பு:1985 விருதுகள்
ஆலன்-மில்லர்-திரிப்பெட் மறுசீராக்கல் வினை

**ஆலன்-மில்லர்-திரிப்பெட் மறுசீராக்கல் வினை** *(Allen–Millar–Trippett rearrangement)*  என்பது ஒரு வளைய பாசுப்பீனை  வளைய பாசுபீன் ஆக்சைடு சேர்மமாக மாற்றும் வளைய விரிவாக்க வினையாகும். 1960 ஆம் ஆண்டில் டேவிட் டபிள்யூ ஆலென், இயான் டி. மில்லர், சுடுவர்டு திரிப்பெட் மூவரும் சேர்ந்து கண்டறிந்தனர். இதற்காக இவர்கள் பாசுபரசை ஆல்க்கைலேற்றம் அல்லது அசைலேற்றம் செய்து தொடர்ந்து உருவாகும் விளைபொருளுடன் ஐதராக்சைடைச் சேர்த்து மறு சீரமைப்பு விளைபொருளை உருவாக்கினார்கள். முதலில் பாசுபோனியம் அணுவை ஐதராக்சைடு தாக்குகிறது. இதனைத் தொடர்ந்து பாசுபீன் ஆக்சைடாக நிலை குலைந்து உருவாகிறது.

## மேற்கோள்கள்

பகுப்பு:பெயர் வினைகள்
பகுப்பு:மறுசீராக்கல் வினைகள்
பகுப்பு:பாசுபரசு பல்லினவளையங்கள்
இலங்கைத் துடுப்பாட்ட அணியின் இந்தியச் சுற்றுப்பயணம் 2017

இலங்கைத் துடுப்பாட்ட அணி , இந்தியாவில், 2017 நவம்பர் - திசெம்பர் மாதங்களில் சுற்றுப்பயணம மேற்கொண்டு இந்தியத் துடுப்பாட்ட அணியுடன் மூன்று தேர்வுப் போட்டிகளிலும், மூன்று ஒருநாள் போட்டிகளிலும், மூன்று இ20ப போட்டிகளிலும் விளையாடியது. தேர்வுப் போட்டிகளுக்கு முன்னதாக இலங்கை அணி இரண்டு-நாள் பயிற்சிப் போட்டியிலும் விளையாடியது.

தேர்வுத் தொடரை இந்தியா 1–0 என்ற கணக்கில் வென்றது. பன்னாட்டு ஒருநாள் தொடரை இந்தியா 2–1 என்ற கணக்கில் வென்றது. 2016 முதல் எட்டு அடுத்தடுத்த ஒருநாள் தொடர் வெற்றியைப் பெற்றுள்ளது. இந்தியா இ20ப போட்டித்தொடரில் 3-0 என்ற கணக்கில் வென்றது.

## வீரர்களின் பட்டியல்

## இரண்டு நாள் பயிற்சி ஆட்டம்

## தேர்வுத் துடுப்பாட்டம்

### 1-வது தேர்வு

### 2-வது தேர்வு

### 3-வது தேர்வு

## ஒருநாள் தொடர்
### 1வது ஒருநாள்

### 2வது ஒருநாள்

### 3வது ஒருநாள்

## இருபது20
### 1வது இ20ப

### 2-வது இ20

### 3-வது இ20

## மேற்கோள்கள்

பகுப்பு:2017 இல் விளையாட்டுகள்
பகுப்பு:இலங்கையில் துடுப்பாட்டம்
பகுப்பு:இந்தியாவில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
போகெர் பிரிடின் தொகுப்புவினை

**போகெர் பிரிடின் தொகுப்புவினை** *( Boger pyridine synthesis)* பிரிடின்களை உருவாக்குவதற்குப் பயன்படும் வளையக்கூட்டு வினை வழிமுறையாகும். 1981 ஆம் ஆண்டு டேல் எல் போகெர் இம்முறையைக் கண்டறிந்தார். எலக்ட்ரான் பற்றாக்குறை டையீல்சு-ஆல்டர் வினையின் தலைகீழ் வடிவத்தில் இவ்வினை நிகழ்கிறது. வினையில் இனாமின் 1,2,4-டிரையசீனுடன் சேர்ந்து வினையில் ஈடுபட்டு பிரிடின் உட்கரு உருவாகிறது.  பிற முறைகள் வழியாக அணுகுவதற்கு சிரமமான அல்லது சாத்தியமற்றதாக இருக்கும் பிரிடின்களை அணுகுவதற்கும், பல சிக்கலான இயற்கைப் பொருட்களின் ஒட்டுமொத்த தொகுப்பு வினையிலும் இம்முறை  பயன்படுத்தப்படுகிறது . 
  
இங்கு பொதுவாக இனாமின் வினை நடைபெறும் தளத்திலேயே தயாரிக்கப்படுகிறது. பிரோலிடின் போன்ற ஒரு வினையூக்க அமீனுடன் ஒரு கீட்டோன் வினைபுரிவதால் தேவையான இனாமின் உருவாக்கப்படுகிறது. பின்னரே இதுவொரு டையீனோபிலாக 1,2,4-டிரையசீனுடன் வினையில் ஈடுபடுகிறது. கூட்டுவிளை பொருள் முதலில் நைட்ரசனை வெளியேற்றுகிறது. ஓர் அமீனை இழந்து பிரிடீன் மீண்டும் அரோமாட்டிக் தன்மையைப் பெறுகிறது.  
 

## மேற்கோள்கள்

பகுப்பு:பெயர் வினைகள்
பகுப்பு:பல்லின வளையம் உருவாகும் வினைகள்
பகுப்பு:பிரிடின் உருவாகும் வினைகள்
பகுப்பு:வளையம் உருவாகும் வினைகள்
போரோடின் வினை

}}
**அன்சுடைக்கெர் வினை** *(Hunsdiecker reaction)* அலெக்சாண்டர் போரோடின் கண்டறிந்த காரணத்தால் **போரோடின் வினை** என்ற பெயராலும் அழைக்கப்படுகிறது. இக்கரிம வேதியியல் வினையில் வெள்ளி உப்புகளின் கார்பாக்சிலிக் அமிலங்கள் ஆலசன்களுடன் வினைபுரிந்து கரிம ஆலைடுகள் உருவாகின்றன . ஆலசனேற்ற வினைக்கு இவ்வினை ஓர் உதாரணமாகும். எயின்சு அன்சுடைக்கரும் கிளேர் அன்சுடைக்கரும் சேர்ந்து இவ்வினையைக் கண்டறிந்தனர். ஆனால் முதலில் போரோடின் இக்கண்டுபிடிப்பை வெளியிட்டார். 1861 இல் வெள்ளி அசிட்டேட்டில் இருந்து மெத்தில் புரோமைடைத் இவர் தயாரித்தார் .

:

இவ்வினையைக் குறித்து பல்வேறு விமர்சனங்கள் வெளியிடப்பட்டுள்ளன .

பாதர ஆக்சைடும் இவ்வினை மாற்றத்தை பாதிக்கிறது .
## வினைவழிமுறை
அன்சுடைக்கர் வினையின் வினைவழிமுறையில் கரிம இயங்குறுப்பு இடைநிலைகள் பங்கேற்கின்றன என்று நம்பப்படுகிறது. கார்பாக்சிலிக் அமிலத்தின் வெள்ளி உப்பு 1  விரைவாக புரோமினுடன் வினைபுரிந்து அசைல் ஐப்போகாலைட்டு இடைநிலையாக உருவாகிறது 2. ஈரியங்குறுப்பு இணை உருவாக்கம் 3 இயங்குறுப்பு கார்பாக்சிலேற்ற நீக்கத்தை அனுமதித்து ஈரியங்குறுப்பு இணையாக உருவாகிறது 4 . இது விரைவில் மீண்டும் இணைந்து தேவையான ஆலைடாக உருவாகிறது 5. வினையில் உருவாகும் ஆலைடு வகையின் முன்னுரிமை முதல்நிலை> ஈரிணைய> மூவிணைய என்ற போக்கில் உருவாகிறது. 
  
:

## வேறுபாடுகள்

கார்பாக்சிலிக் அமிலங்களின் வெள்ளி உப்புகள் அயோடினுடன் சேர்ந்து புரியும் வினையை சிமோனினி வினை என்கின்றனர். இவ்வினையை வியன்னா பல்கலைக் கழகத்தைச் சேர்ந்த அடோல்ப் இலைபென்னின் மாணவர் ஏஞ்சலோ சிமோனினி கண்டுபிடித்த காரணத்தால் இப்பெயர் பெற்றது. வினைபொருட்களின் விகிதங்கள் இவ்வினையில் முக்கியப்பங்கு வகிக்கின்றன.  1:1 விகிதத்தில் உப்பு மற்றும் அயோடின் பயன்படுத்தப்பட்டால் ஆல்கைல் அயோடைடு உருவாகிறது.  2:1 விகிதமெனில் RCOOR சேர்மமும்,  3:2 விகிதமெனில் இரண்டு விளைபொருட்களும் உருவாகின்றன 

:.

## இவற்றையும் காண்க
*கோச்சி வினை

## மேற்கோள்கள்

## புற இணைப்புகள்
* Animation of the reaction mechanism

பகுப்பு:பெயர் வினைகள்
பகுப்பு:ஆலசனேற்ற வினைகள்
முக்தீஸ்வரர் கோயில், ஒடிசா

**முத்தீசுவரர் கோயில்** (Mukteshvara Temple) இந்திய மாநிலமான ஒடிசாவின் கோர்த்தா மாவட்டத்தில் உள்ள  புவனேசுவரத்திற்கு அருகில், கலிங்கக் கட்டிடக்கலையில், பொ.ஊ. 10ம் நூற்றாண்டில் கட்டப்பட்ட இக்கோயில், முத்தீசுவரருக்கு அர்பணிக்கப்பட்டதாகும்.

இக்கோயில் புவனேசுவரத்தில் உள்ள இலிங்கராசர் கோயில் மற்றும் இராசாராணி கோயில் போன்று கட்டப்பட்டதாகும்.

## சிறப்பு
ஒடிசா மாநிலத்தில் கலிங்கக் கட்டடக்கலையில் உள்ள கோயில்கள் கருவறை, முன் மண்டபம் (ஜக் மோகன்), நடன மண்டபம், போக மண்டபம் ஆகியவற்றைக் கொண்டதாகும். இக்கோயில் கருவறை, ஜக்மோகன் அமைப்புகளைக் கொண்டது. முன் மண்டபக்கூரையில் காணப்படுகின்ற சிற்ப வேலைப்பாடுகள் அனைவரையும் கவரும் வகையில் உள்ளதாகும்.  இக்கோயில் மேற்கு நோக்கிய நிலையில் உள்ளது. கோயிலின் கிழக்குப் புறத்தில் மரீசி குண்டம் எனப்படுகின்ற கிணறு உள்ளது. கருவறையில் சிவபெருமான் சிறிய வடிவில் உள்ளார். நுழைவாயிலில் துவாரபாலகர்கள் உள்ளனர். வாயிலின் மேற்பகுதியில கஜலட்சுமி உள்ளார். அதற்கும் மேற்புறத்தில் சூரியன் முதல் கேது வரையுள்ள நவக்கிரகங்கள் தாமரை மலர் மீது அமர்ந்த கோலத்தில் உள்ளனர். பொதுவாக ஒடிசாவில் உள்ள கோயில்களில் நவக்கிரகங்களின் வடிவங்களை நுழைவு வாயிலின் மேல் பகுதியில் அமைப்பது வழக்கமாகக் காணப்படுகிறது.

## கட்டிடக் கலை
வளைவு தோரணங்களுடன் கூடிய முக்தீஸ்வரர் கோயிலின் முகப்பு மண்டபமே இக்கோயில் கட்டிடக் கலையின் சிறப்பு அம்சமாகும். கோயிலின் தோரண வாயிலை அழகிய சிற்ப வேலைப்பாடுகளுடன் குடிய பருத்த தூண்கள் தாங்கி நிற்கின்றன. மண்டபத்தின் பாதைகளில் குரங்குகள், மயில்களின்  சிற்பங்கள் காணப்படுகிறது. கோயில் விமானங்கள் கூரான கொடுமுடிகளுடன் கூடியது.  கோயில் சுற்றுச் சுவர்களில் விஷ்ணு, இலக்குமி, சரசுவதி, கணபதி,  மற்றும் நடனப் பெண்டிர், யாழிகள் மற்றும் சிங்கங்களின் அழகிய சிற்பங்கள் உள்ளது.

## அமைவிடம்
புவனேசுவரம் நகரத்திலிருந்து 6 கி.மீ. தொலைவில் இக்கோயில் உள்ளது.

## படக்காட்சியகம்


File:Simplified schema of Kalinga architecture.jpg|கோயில் வரைபடம்
File:Mukteshwar Temple Side View.jpg|கோயிலின் பக்கவாட்டுக் காட்சி
File:Bhuvanesvar1002.jpg|கோயில் விமானங்கள்
File:The Arched Gateway to the Mukteswara Temple.jpg|வளைவு தோரணங்களுடன் கூடிய நுழைவாயில்
File:Bhubaneshwar 01a - Mukteswar Mandir (30390641131).jpg|தோரண வேலைப்பாடுகள்
File:A sculpture work in Mukteshwar-Siddheshwar temple.jpg|சிற்ப வேலைப்பாடுகள் 
File:Bishnu.jpg|விஷ்ணுவின் சிற்பம்  
File:Dancing Girl.jpg|நாட்டியமாடும் பெண்னின் சிற்பம்
File:Mukteswar Mandir - Interior Ceiling (25094049819).jpg|கோயிலின் உட்புற மண்டபத்தின் கூரை
File:Mukteshwar torana.jpg| கோயிலின் தோரண நுழைவு வாயில்


## அடிக்குறிப்புகள்

## மேற்கோள்கள்
* 

## வெளி இணைப்புகள்

* முக்தீஸ்வரர் கோயில் - காணொளி
* Temples of Orissa 
* Mukteshvara Temple 

பகுப்பு:ஒரிசாக் கோயில்கள்
பகுப்பு:சிவன் கோயில்கள்
பகுப்பு:புவனேஸ்வர்
பாவாபுரி

Pawapuri पावापुरी
 

**பாவாபுரி** (Pawapuri) ()  சமணர்களின் புனிதமான இத்தலம், இந்தியாவின் பிகார் மாநிலத்தின் நாலந்தா மாவட்டத்தில் உள்ளது. பாவாபுரி நகரம், ராஜகிரகத்திலிருந்து 19 கி.மீ. தொலைவிலும், பிகார் மாநிலத் தலைநகரமான பாட்னாவிலிருந்து 101 கி.மீ. தொலைவிலும் உள்ளது. பாவாபுரி நகரத்தில் மகாவீரர் மறைந்தார். மகாவீரருக்கு அர்பணிக்கப்பட்ட **ஜல் மந்திர்** இந்நகரத்தில் உள்ளது.

## வரலாறு
மகதப் பேரரசர் அஜாதசத்ருவின் ஆட்சிக் காலத்தில், மகாவீரர் பாவாபுரிக்கு வருகை புரிந்த போது, பாவாபுரியின் குறுநில மன்னர் ஹஸ்திபாலனுடன் தங்கியிருந்தார்.

மகாவீரர் பரிநிர்வானம் எய்திய பின்னர் பாவாபுரியில் அவரது உடல் எரிக்கப்பட்டது. மகாவீரரின் சாம்பலை மக்கள் கூட்டம் கூட்டமாக அள்ளிச் சென்றதால், அவ்விடம் பள்ளமாகி ஒரு குளம் போல் காட்சியளித்தது.

தற்போது அக்குளத்தின் நடுவே **ஜல் மந்திர்** எனும் பெயரில் மகாவீரருக்கு கோயில் எழுப்பட்டுள்ளது. மகாவீரர் இறுதியாக மக்களுக்கு  தருமத்தை உபதேசித்த பாவாபுரியில், *கோன்* மற்றும் *சமோசரன்* போன்ற சமணக் கோயில்கள் கட்டப்பட்டுள்ளது.

## படக்காட்சிகள்

Pawapuri - 014 Jaina Shrine (9245750522).jpg|சமோசரன் கோயில் 
Pawapuri - 013 Jaina Temple (9245758028).jpg|கோன் கோயில் 
Jain Pavapuri Jal Mandir Katraj Pune.JPG|பாவாபுரி ஜல் மந்திர்/நீர்க்கோயில் 
Jal_Mandir.The_Jain_Temple_at_Pawapur,.jpg|நீர்க் கோயில் 


## இதனையும் காண்க
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்

## மேற்கோள்கள்

## வெளி இணைப்புகள்
*பாவாபுரி கோயில் - காணொளி

பகுப்பு:சமணக் கோயில்கள்
பகுப்பு:பீகார் வரலாறு
பகுப்பு:நாளந்தா மாவட்டம்
லைவன் குர்சவா

## சர்வதேச போட்டி

## சான்றுகள்

பகுப்பு:1992 பிறப்புகள்
இந்தியாவின் தேசிய விளையாட்டுக்கள்

## வரலாறு
டிசம்பர் 4, 2012 அன்று சர்வதேச ஒலிம்பிக் சங்கம் , இந்திய ஒலிம்பிக் சங்கத்தை  ஊழல், அரசாங்க குறுக்கீடு ,மேலும் ஐ ஓ சியின் விதிமுறைகளைப் பின்பற்றாத காரணத்தினால் தடை செய்தது.  

## இந்தியாவின் தேசிய விளையாட்டுக்களின் பட்டியல்

### கோடைகால போட்டிகள்

## சான்றுகள்

பகுப்பு:இந்தியா
பகுப்பு:இந்திய விளையாட்டுக்கள்
ராஜாராணி கோயில்

**இராசாராணி கோயில்** (Rajarani Temple) இந்திய மாநிலமான ஒடிசாவின் தலைநகரான புவனேசுரத்தில் உள்ளது. 
இக்கோயில் கலிங்கர்களால் பொ.ஊ. 11ம் நூற்றாண்டில் கட்டப்பட்டதாகும். இக்கோயில் கருவறையில் எந்த மூலவர் சிலையும் இல்லை. 

உள்ளூர் மக்கள் இக்கோயிலை *அன்புக் கோயில்* என்பர். ஏனெனில் இக்கோயிலில் மனதைக் கவரும் அழகிய ஆண்-பெண் இரட்டையர்களின் சிற்பங்கள் அதிகம் உள்ளது. கோயில் கோபுரங்களில் உயரமான மற்றும் மெல்லிய கலைநுணுக்கம் மிக்க சிற்பங்களால் இக்கோயில் புகழ் பெற்றதாகும்.

இக்கோயில் பஞ்சயாதனக் கட்டிடக்கலை வடிவில், ஒரு மேடையில் கருவறை மற்றும் முகப்பு மண்டபம் என இரண்டு கட்டிடங்கள் கொண்டுள்ளது. கோயில் கருவறையின் கோபுரம் 18 மீட்டர் உயரம் கொண்டது. கோயில் முன் உள்ள முகப்பு மண்டபம் பிரமிடு வடிவத்தில் உள்ளது.
 
இக்கோயில் இளம் சிவப்பு மற்றும் மஞ்சள் நிற மணற்கற்களால் கட்டப்பட்டதால், இக்கோயிலை மக்கள் இராசாராணி கோயில் என்று பெயரிட்டனர். இக்கோயில் கருவறையில் கடவுளர் உருவச்சிலைகள் இல்லை. இக்கோயில் ஒடிசாவில் உள்ள இலிங்கராசர் கோயில் அமைப்பில் உள்ளது.
  
இந்தியாவின் பாதுக்காக்கப்பட்ட நினைவுச் சின்னங்களில்  ஒன்றான இக்கோயிலை இந்தியத் தொல்லியல் ஆய்வகம் பராமரித்து வருகிறது.

## படக்காட்சிகள்

படிமம்:Rajarani temple plan.jpg|கோயில் வரைபடம்
படிமம்:Rajarani Temple.jpg|கோயிலின் முகப்பு மண்டபம்
படிமம்:Rajarani Temple 03.jpg|கருவறைச் சுவரில் ஒரு சிற்பம்
படிமம்:A view of Rajarani Temple main gate.jpg|கருவறையின் வாயிலில் நாகர் சிற்பங்கள்
படிமம்:A view of Rajarani Temple stone work 2.jpg|ஆண்-பெண் சிற்பங்கள்
படிமம்:Bhubaneshwar, Rajarani Temple (1) 2015-11-21.jpg|இராசாராணி கோயில்
படிமம்:Bhubaneshwar, Rajarani Temple (2) 2015-11-21.jpg|இராசாராணி கோயில்
படிமம்:Bhuvanesvar011.jpg|அழகிய பெண் சிற்பம்


## அடிக்குறிப்புகள்

## மேற்கோள்கள்

* 
* 

## வெளி இணைப்புகள்

* RAJA RANI TEMPLE - காணொளி

பகுப்பு:ஒரிசாக் கோயில்கள்
பகுப்பு:புவனேஸ்வர்
பகுப்பு:இந்துக் கோயில் கட்டிடக்கலை
வராகி கோயில்

**வராகி கோயில்** (Varahi Deula), இந்திய மாநிலமான ஒடிசாவின் கிழக்கு கடற்கரையில் புரி மாவட்டத்தில் **சௌரசி** எனுமிடத்தில் அமைந்துள்ளது. இக்கோயில் சப்தமாதர்களில் ஒருவரான வராகி அம்மனுக்கு அர்ப்பணிக்கப்பட்ட  கோயில் ஆகும்.

## கோயில் அமைப்பு
இக்கோயில் கலிங்கர்களால் பொ.ஊ. 10ம் நூற்றாண்டில் மணற்கற்களால் நிறுவப்பட்டது.

இக்கோயிலின் நீளம், அகலம், உயரம் முறையே 15.84 மீ x 8.23 மீ x 8.40 மீட்டர் என்ற அளவில் உள்ளது. வராகி அம்மன் கோயில் அரைக் கோள வடிவத்தில் அமைந்துள்ளது.

## வராகி கோயிலின் சிறப்புகள்

உள்ளூர் மக்கள் வராகி அம்மனை **மீன் வராகி அம்மன்** என்று அழைக்கின்றனர்.
கோயில் கருவறையில்  லலிதாசனத்தில் அமர்ந்துள்ள வராகி அம்மன் நெற்றிக்கண் கொண்டுள்ளார். வராகி அம்மன் இடது கையில் கிண்ணமும், வலது கையில் மீனையும் தாங்கியுள்ளார். வராகி அம்மனுக்கு நாள்தோறும் மீன் அன்னம் படையல் இடப்படுகிறது.

## அமைவிடம்
கொனார்க் சூரியன் கோயிலிருந்து 30 கி.மீ. தொலைவிலும், புரி நகரத்திலிருந்து 48 கி.மீ. தொலைவிலும், புவனேசுவரம் நகரத்திலிருந்து 62 கி.மீ. தொலைவிலும் சௌரசி வராகி அம்மன் கோயில் அமைந்துள்ளது.

## மேற்கோள்கள்

## வெளி இணைப்புகள்
* The sculptures of Varahi Temple near Konark 
* Evidences of Khakhara style of temple architecture in Ancient Kalinga
* http://odisha.gov.in/e-magazine/Orissareview/sept-oct2007/engpdf/Pages37-39.pdf

பகுப்பு:ஒரிசாக் கோயில்கள்
பகுப்பு:இந்திய இந்துக் கோயில்கள்
பகுப்பு:அம்மன் கோயில்கள்
பகுப்பு:இந்தியாவிலுள்ள அம்மன் கோயில்கள்